Хелмут Маркс

Хелмут Маркс (17 јуни 1915 - 1 јануари 2002) - австриски скулптор.
мини| Фонтана фигура на Обердраубург од Хелмут Маркс

 Биографија 
Маркс бил роден во Линц, Австрија како последно од петте деца. Сестри: Модеста, Марија, Мелита и Марзела. Неговиот татко, Виктор Маркс (1870-1928) бил офицер во армијата на Австроунгарското Царство, а неговата мајка, Клара Маркс (1876–1948), дошла од Обердраубург во Корушка, каде што нејзиното семејство водело ресторан. Маркс учел на Мариенинститутот во Грац од 1926 до 1933 година. Ова приватно училиште го воделе католички свештеници, кои биле слободоумни во однос на спортот и уметноста.

Во 1933 г. Хелмут Маркс ги започна своите студии на Технолошкиот универзитет во Грац. Студирал архитектура три и пол години. Во исто време се запишал во Штаерското училиште за уметност, со Даниел Паулузи, Алфред Викенбург и Фриц Силбербауер како професори. Веројатно присуствувал и на мастер-класот за скулптура на дрво и камен што го водел Вилхелм Госер, син на скулпторот Ханс Брандштетер и креатор на неколку споменици во градот Грац.

Во периодот 1938/39 г., Маркс бил повикан на воена служба во Клагенфурт, и последователно испратен на фронтот на Норвешкото Море. Тој го прекинал своето воено службување од мај 1939 до јануари 1940 година за да полага приемен испит за школата за скулптори на Академијата за ликовни уметности Виена. Испитот го положил, и добил дозвола да земе годишен одмор за своите студии за време на зимата 1941/42. 

По Втората светска војна, Хелмут Маркс се вратил во Виена во 1946/47 година и ги продолжил своите студии на Академијата за ликовни уметности Виена, на мастер класата за скулптура со Јозеф Милнер. Во 1948 година се преселил во Хајлигенблут/ Каринтија, каде што живеел со својата мајка и две сестри. Од 1948 година, Хелмут Маркс започнал да работи како слободен уметник. По години на патувања, тој се преселил трајно во Обердраубург. Живеел и работел во куќата на неговото семејство, која се наоѓала на градскиот плоштад. Маркс бил познат како прилично интровертен, скромен и секогаш љубезен човек. Можеби не бил доволно ценет како уметник од неговата околина, туку бил гледан како занаетчија, иако многу вешт, кој секогаш бил подготвен да помогне кога било потребно за поправање на предмети од било кој материјал. Починал на 1 јануари 2002 година во Лиенц, Источен Тирол.

 Оувр 
Хелмут Маркс создавал претежно скулптури, но исто така и слики, со човечкото тело како доминантна тема. Во текот на својата кариера, тој продолжил да црта и слика, што било дел од неговото формирање како скулптор. Многу акварели и масла на платно се сочувани. Подоцна се посветил и на фотографијата. Негативите од неговите фотографии се изгубени. 

Во однос на неговиот стил, Маркс бил ориентиран кон неокласичните тенденции од 1920-тите и 1930-тите години. Тој останал верен на својот стил, дури и спротивно на идејата за доаѓањето на авангардата. Тој создал неколку скулптури за пазарното место Обердраубург, како што е фигурата на фонтана која прикажува млада жена во традиционална облека од регионот, која го држи грбот на градот. Хелмут Маркс ги создавал своите скулптури најчесто од мермер, глина, гранит, песочник и гипс. Меѓутоа, неговиот омилен материјал бил дрвото. Кога огромното липово дрво, кое го карактеризирало погледот на главниот плоштад во Обердраубург, морало да биде отсечено, тоа станало материјал за бројни резби и дрвени скулптури.

Реставрацијата на сакралните згради била важен дел од работата на Маркс.

 Галерија 

Категорија:Германски воени лица од Втората светска војна
Категорија:Починати во 2002 година
Категорија:Родени во 1915 година
Категорија:Австриски скулптори